钦定古今图书集成/明伦汇编/闺媛典/第007卷 > 《黄淡思歌四首〈以下横次曲辞〉》
## 钦定古今图书集成/明伦汇编/闺媛典/第007卷 > 《黄淡思歌四首〈以下横次曲辞〉》

归归黄淡思，逐郎还去来。归归黄淡百，逐郎何处索？
心中不能言，腹作车轮旋。与郎相知时，但恐傍人言。
江外何郁拂，龙洲广州出。象牙作帆樯，绿丝作帏繂。
绿丝何葳蕤，逐郎归去来。

《驱羊入谷》。白羊在前。老女不嫁。蹋地唤天。

《侧侧》力力，念君无极。枕郎左臂，随郎转侧。

“摩捋郎须，看郎颜色。”“郎不念女，不可与力。”

月明光光星欲堕，欲来不来早语我。